Koštanomorfogenetski proteini
Koštanomorfogenetski proteini (BMP) su grupa faktora rasta također poznatih kao citokini i kao metabologeni. Prvobitno otkriveni svojom sposobnošću da induciraju formiranje kostiju i hrskavica, za BMP se sada smatra da čine grupu ključnih morfogenetskih signala, orkestrirajući arhitekturu tkiva u cijelom tijelu. Važno funkcioniranje BMP signala u fiziologiji je naglašeno mnoštvom uloga disregulirane BMP signalizacije u patološkim procesima. Kancerozna bolest često uključuje pogrešnu regulaciju BMP signalnog sistema. Odsustvo signalizacije BMP-a je, naprimjer, važan faktor u progresiji raka debelog crijeva, i obrnuto, prekomjerna aktivacija BMP signalizacije nakon refluksom izazvanog ezofagitisa provocira bolest zvanu Barrettov jednjak i stoga je ključna u razvoju adenokarcinoma jednjaka. Rekombinantni humani BMP (rhBMP) koriste se u ortopedskim aplikacijama kao što su spinalna fuzija, neunioni i oralna hirurgija. Američka agencija za hranu i lijekove (FDA) odobrila je rhBMP-2 i rhBMP-7 su odobreni za neke namjene. rhBMP-2 uzrokuje više obrasle kosti nego bilo koji drugi BMP i široko se koristie.